**Келісемін \_\_\_\_\_\_ Бекітемін\_\_\_\_\_\_**

**Тәрбие ісінің менгерушісі «Жылымды ауылының негізгі орта мектебі» КММ**

**А.С.Жетписбаева директоры Н.М. Жылқыбай**

**«Сәт сапар, жас түлек»**

2020-2021 оқу жылы

**Сәт сапар, жас түлек (Аттесттат алу салтанатты жиынының сценариі)**

**Мақсаты: Адамгершілік құндылықтары берік негізі бар нәтижеге бағыт- бағдар беру мектебіне, ұстаздарына, ата-аналарына деген сүйіспеншілік, ризашылық сезімін дамыту, Қазақстандық патртотизмді қалыптастыру елжандылыққа тәрбиелеу.**

**Жүргізуші: Шырын**  
Армысыздар құрметті қонақтар, ұлағатты ұстаздар, ардақты ата-аналар және мектеп бітіруші түлектер!  
Бүгінгі «**Сәт сапар, жас түлек** » атты Аттестат алу кешіне қош келдіңіздер.  
2020-2021 оқу жылында 9 сынып білім нәрін сусындап **алтын ұя мектебін қанат қаққалы отыр.**

Қош айтысты екінші ұяң-мектебің,  
Сен осында гүл боп өніп, көктедің.  
Кіп-кішкене бала болып келіп ең,  
Басталды енді жастық дәурен көктемің.  
Жамандықтың аулақ қонсын ат-тоны  
Абыройын мектебіңнің төкпегін.  
Жүрсін ұстаз атағыңа марқайып,  
Тәлім берген шәкіртім Ол-деп,-менің!  
Өрендер кетті, сендерден енді балалық,  
Тұрсыңдар міне, болашақ күнге жол ашып.  
Шақырамыз ортамызға қол соғып,  
Төрлетіңдер, бүгін Сізге жол ашық!-деп мектеп бітіруші түлектерді қошеметпен ортаға шақырамыз

**Жүргізуші:** **Меруерт**

Қазақстан Республикасының мемлекеттік әнұран орындалсын (бәрі оқушылар қосылады)

**Жүргізуші: Шырын**Алдарымызда кеше ғана тарыдай боп мектеп табалдырығын аттаған бүлдіршіндеріміз бүгін таудай болып, жайқалған жасыл баудай болып мектеп қабырғасынан аттағалы отыр.  
**Жүргізуші: Шырын**

Ажырамай мектептен бір елі сіз,  
Жақсылыққа жаралған жүрегіңіз.  
Сөз берелік құрметпен өзіңізге

**Жүргізуші: Меруерт**Ерекше еді, балғын еді, жақсы еді,  
Қайран сенің оқушылық күндерің.  
Қимастықпен қоштасуға келгенде  
9 жыл тез қалай өтті, білмедің?!  
9 жыл оқып, білімің түсті қорлана,  
Аттестат алғалы тұрсың мектеп деген ордада,  
Аттестат деген – азаматтық куәсі,  
Аттестат деген – өмірге берген жолдама, – дей келе, түлектердің көптен күткен қуанышты кезеңі, жүрек шымырлатар қимас сәті, тоғыз жылғы төккен терінің жемісі, тоғыз жыл бойы алған білімінің белгісі аттестат алу кезі келгендей. (Аттестат тапсыру)  
Түлектерге арналсын тілегіңіз ,-деп бүгінгі салтанатты жиынымызды ашу үшін сөз кезегі мектеп директоры Нариман Малгаждарұлы Жылқыбайға беріледі.

**Ән: «Ұстазым»**

**Жүргізуші: Шырын**Көрмедің ойлап бас қамын  
Шәкірттер жатыр ұшқалы  
Өмір дегенің қас – қағым  
Балапанын ұшырған ұясынан  
Сөз берейік ұстаздар қауымына !

**Жүргізуші: Меруерт**Қандай ғажап қарашы айналаңа ,  
Бақыттан басың, сiрә, айнала ма ?!  
Ұл-қызы азамат боп есейдi деп,  
Құрметпен сөз берейiк ата-анаға , – дей отырып,  
бүгінгі мектеп бітіруші түлектерді құттықтау сөз кезегі ата – аналарға беріледі

**Жүргізуші: Шырын**

Құттықтау сөз сынып жетекшілері Гульнар Қадесқызы және Айгерім Мухиденқызына беріледі

**Жүргізуші:** **Меруерт**

9 - сынып оқушыларының орындауында **«Мектеп»** әсем әнін қабыл алыңыздар

**Жүргізуші:** **Шырын**

Қиындықтар мойытпасын сендерді,  
Батылдық пен асыңдар сан белдерді .  
Біліміңмен қуантсаңдар мектепті,  
Жақсы іспен қуантыңдар енді елді  
Қыран болып ұшыңыз,  
Оқуларға түсіңіз.  
Еңбекте көп қуаныш  
Елде талай туар іс.  
Кемелденген маман боп,  
Келіңіздер аман боп.  
Мерейлі боп күніңіз  
Мектепке кеп тұрыңыз.  
Сағынамыз күн сайын,  
Кездесейік жыл сайын.  
Сіздерге жалын жүрекпен  
Айтамыз достық тілекпен.  
Әрқашан сәтті жол болсын  
Сапарларыңыз оң болсын – деп мектеп бітіруші түлектерге ақ жол тілейміз.  
Шақырулы қонақтар, ұстаздар және мектеп түлектері **«Сәт сапар, жас түлек »** атты салтанатты кешіміз осымен аяқталды. Сау-саламатта болыңыздар.